b'\n_START_ARTICLE_\nKrajinski park Drava\n_START_PARAGRAPH_\nKrajinski park Drava obsega staro strugo Drave in pokrajino ob njej med Mariborom in Ptujem in sega na obmo\xc4\x8dje Mestne ob\xc4\x8dine Maribor, ob\xc4\x8dine Duplek, ob\xc4\x8dine Miklav\xc5\xbe na Dravskem polju in ob\xc4\x8dine Star\xc5\xa1e. Sega od Male\xc4\x8dni\xc5\xa1kega mostu do meje z ob\xc4\x8dino Ptuj, s tem da vklju\xc4\x8duje staro strugo Drave z vsemi najvrednej\xc5\xa1imi biotopi, ki so se \xc5\xa1e ohranili v tem prostoru, velikem 2337 ha._NEWLINE_Naravovarstveno najbolj dragoceno v tem prostoru so loke - izravnalno obmo\xc4\x8dje neposredno ob reki, kjer se voda v \xc4\x8dasu poplav brez \xc5\xa1kode razliva. Ko pa se vode umaknejo, v lokah za\xc5\xbeivi bogato, raznovrstno \xc5\xbeivljenje.\n_START_SECTION_\nDostop\n_START_PARAGRAPH_\nV park ni mo\xc5\xbeno dostopati kjerkoli, saj je ponekod obre\xc5\xbena rast tako gosta, da je dejansko neprehodna. Zato so na nekaterih mestih v parku namestili posami\xc4\x8dne table z napisi.\n_START_SECTION_\nPtice\n_START_PARAGRAPH_\nDel Drave med Mariborom in Zavr\xc4\x8dem je uvr\xc5\xa1\xc4\x8den tudi na seznam mednarodno pomembnih obmo\xc4\x8dij za ptice (IBA - angle\xc5\xa1ko: Important Bird Area). Za obmo\xc4\x8dja IBA velja, da so bila po vsem svetu dolo\xc4\x8dena na podlagi enotnih znanstvenih meril in so namenjena varstvu ptic mednarodnega pomena.'